Prencipia a decada de 2010 con Jesús Navarro como president y con a renovación d'o Campo d'El Carmen en l'anyo 2010 instalando-se cespede artificial. L'obchetivo ta os siguients anyos ye prencipiar estabilizando-se en a Tercera división ta mirar de puyar enta a Segunda división B, convertindo-se asinas l'Ebro en o segundo club en importancia d'a ciudat dimpués d'o Real Zaragoza. D'a man de Juan Carlos Ruiz de Lazcano como secretaire tecnico prencipia a reorganizar-se o club, rematando en tretzena posición en a temporada 2010-11, dotzeno en 2011-12 y a la fin tercero en 2012-13 por dezaga de C.D. Sariñena y Andorra C.F., chugando asinas a promoción ta puyar a Segunda B, estando eliminaus en quatrenos de final por a S.D. Compostela con un resultau de 4-0 en a capital gallega y empaz 2-2 en casa.